 **Κανόνες καλής συμπεριφοράς στο email**

**(**Από την Ένωση Ελλήνων Χρηστών Ίντερνετ ([www.eexi.gr)](http://www.eexi.gr)))

1. **Το mail πρέπει πάντοτε να έχει θέμα (subject)** Ποτέ μα ποτέ δεν στέλνουμε email χωρίς θέμα και μάλιστα **ΣΩΣΤΟ** θέμα που μέσα σε 3 - 5 λέξεις περιγράφει το περιεχόμενο του email
2. Ό**χι στα ΚΕΦΑΛΑΙΑ ΓΡΑΜΜΑΤΑ** Τα κεφαλαία στο email δίνουν την αίσθηση ότι ΟΥΡΛΙΑΖΟΥΜΕ.
3. Μ**ην προωθείτε προσωπικά email σε άλλους.** Πρέπει να σέβεστε πάντοτε το απόρρητο της αλληλογραφίας των άλλων. Αν κάποιος σας έστειλε ένα προσωπικό μήνυμα μην το κοινοποιείτε ποτέ σε τρίτους χωρίς την άδειά του.
4. Γ**ράφετε σαν να σας ακούει όλος ο κόσμος** Με άλλα λόγια, προσέχετε τι λέτε. Το mail σας μπορεί να προωθηθεί αλλού χωρίς την έγκρισή σας ή να διαβαστεί από ανθρώπους που δεν θα θέλατε …
5. Μ**ην τσακώνεστε ποτέ μέσω e-mail** Το ηλεκτρονικό ταχυδρομείο μεγεθύνει και συχνά αλλοιώνει τη σημασία όσων λέτε. Ακόμη, τα λόγια σας μπορεί να μη διαγραφούν ποτέ, στοιχειώνοντας για πάντα τη σχέση σας με ανθρώπους που έτυχε να τσακωθούν σήμερα μαζί σας αλλά θα μπορούσαν αύριο να γίνουν φίλοι και συνεργάτες σας
6. Α**ποφύγετε τα ορθογραφικά και συντακτικά λάθη** Ένα κακογραμμένο κείμενο χάνει μεγάλο μέρος από την πειθώ του και γίνεται κουραστικό στην ανάγνωση.
7. Η **αποστολή αλυσιδωτού ηλεκτρονικού ταχυδρομείου** μπορεί να ενοχλήσει το δέκτη, εάν το μήνυμα δεν είναι αρκετά σημαντικό ή δεν έχει να κάνει με κάποιο ανθρωπιστικό σκοπό. Επίσης μπορεί να μπλοκάρει ή να επιβραδύνει το σύστημα ταχυδρομείου του παραλήπτη.
8. Η αποστολή ηλεκτρονικού ταχυδρομείου **junk ή spam** απαγορεύεται, και είναι πολύ ενοχλητική.
9. Εάν στέλνεις το ίδιο μήνυμα σε διαφορετικούς ανθρώπους που δεν ξέρουν ο ένας τον άλλον (ακόμα και αν εσύ τους γνωρίζεις όλους), πρέπει να συμπεριλάβεις όλες τις διευθύνσεις στον τομέα «**bcc» (blind carbon copy, κρυφή κοινοποίηση**), για να αποφύγεις τη δημοσίευση της διεύθυνσης του κάθε παραλήπτη στους άλλους.
10. Π**ροσέχετε τα cc (κοινοποίηση) και bcc (κρυφή κοινοποίηση)** Όταν κάνετε reply all, το μήνυμά σας στέλνεται όχι μόνο στον αποστολέα αλλά και σε όλους τους αρχικούς παραλήπτες (cc). Επίσης, αν θέλετε το μήνυμα να το κοινοποιήσετε κρυφά και σε τρίτους βεβαιωθείτε πως μπήκαν στο bcc και όχι στο cc.
11. Χ**ρησιμοποιήστε την κοινή λογική** Κανένας κανόνας δεν είναι απόλυτος. Αν όμως βασίζεστε στην ευγένεια και την ειλικρίνεια δεν θα έχετε κανένα πρόβλημα.

**ΠΡΟΣΟΧΗ**: μην ανοίγετε μηνύματα των οποίων δεν γνωρίζετε τον αποστολέα και κυρίως μην ανοίγετε τα επισυναπτόμενα αρχεία τους 🡪 κίνδυνος μόλυνσης από ιό ….